***Харолд 220513***

**Өзімізге айтатын өтіріктер**

***"Азғырылмау үшін сергек болып, сиынып мінажат етіңдер! Рух дайын болғанмен, тән осал», — деді."***

***(Матай 26:41)***

Әдемі әйелі бар сымбатты кино жұлдызы балаларының күтушісімен қарым-қатынаста болған еді. Сөйтіп ол: «Мен өзімнен бұндайды күтпедім! Мүлдем басқа адамдай әрекет еттім. Мен өзімнен қатты көңілім қалды», - деп өз-өзіне таң қалды.

Мүмкін біз неке адалдығын бұзбаған шығармыз, бірақ біз өзімізді басқа да жолдармен алдап жатамыз. Біз дұрыс емес нәрсені жасай алуымыз үшін, өзімізді ақтауымыз үшін, қанша рет өтірік айтамыз?

Бұл ойды көрсететін Киелі кітаптағы менің сүйікті әңгімелерімнің бірі - адамдардың пұтқа, алтын бұзауға табынған кезі. Олардың көсемі Һарон: “Мен оларға: «Кімнің алтын әшекейі болса, соларын шешіп алсын», — дедім. Олар маған алтындарын беріп, мен оны отқа салдым. Сонда одан әлгі жас бұқа шыға келді, — деп жауап берді." (Мысырдан шығу 32:24)

Кейде біз бұл өтіріктерді Құдайға да айтамыз. Киелі кітаптағы бір ерлі-зайыптылар жерді сатты. Ешкім олардан ақшаны беруді сұраған жоқ, бірақ олар сатылымнан түскен барлық қаражатты Құдайға беретіндерін ашық айтты, бірақ ақшаның бір жартысын жасырын түрде өздеріне қалдырып қойды. Сөйтіп, Құдай оларды өлтірді, бірақ, олардың ақшаны алғандары үшін емес, өздерінің істері туралы өтірік айтқаны үшін өлтірді (Елшілердің істері 5:1-11).

Біз Киелі Кітапта айтылған сөздерге сенгіміз келмейді: "Адамның жүрегі бәрінен бетер алдамшы әрі жазылмайтындай бүлінген" делінген. (Еремия 17:9) және біз құтқарылуымыз керек. Бірақ Құдай мұны біледі және Ол бізге өте мейірімді. Өзінің шәкірттері туралы Иса былай деді: “Рух дайын болғанмен, тән осал!” (Матай 26:41)

Бұның шешімі неде? Иса: “Сергек болып, мінажат етіңдер”,— деді. Біз солай еткенде, Ол бізге “көмекке мұқтаж кездерімізде Оның мейірімділігі мен рақымына ие боламыз” деп уәде етеді (Еврейлерге 4:14–16).